એક પાર્ટી છોડીને બીજી પાર્ટીના નિશાન તળે ચૂંટણી લડતા રાજકારણીઓને મતદારો કરતાં, તેઓ જે પાર્ટીમાં જોડાયા હોય એ જ પાર્ટીના કાર્યકરો-આગેવાનોનો છુપો વિરોધ સહન કરવો પડે છે, કારણ કે જૂના પાયાના કાર્યકરો-નેતાઓને પોતાનું ભવિષ્ય ધૂંધળું બની જાય અને પાર્ટીમાં રાતોરાત આવેલાંઓને ટિકિટ રૂપે શિરપાવ અપાય તે બાબત સહન થતી નથી, પરિણામે આવા કાર્યકરો-આગેવાનો પ્રચારમાં કાંતો નિષ્ક્રિય થઈ જતાં હોય છે અગર અંદરખાને પાર્ટીના કર્તાહર્તાઓએ જબરજસ્તી માથે મારેલા ઉમેદવારોને હરાવવા પ્રયાસો થતાં હોય છે.